# Udvalgte spørgsmål fra interviewguiden til ’dig, der har/har haft selektiv mutisme’ - udviklet i forbindelse med Social- og Boligstyrelsens vidensprojekt om selektiv mutisme

Indledning: Tak fordi du vil dele dine erfaringer og din viden med os. Vi har formuleret nogle spørgsmål, som vi er nysgerrig på. Du kan besvare de spørgsmål, der giver mening for dig.

## Din motivation og dit samvær med andre

* Hvilke typer af mennesker kan du lide at være sammen med?
* Kan du give eksempler på situationer, hvor du har oplevet, at dine interesser/motivation har hjulpet dig til at kommunikere?

## Tavshedens opståen

* Hvornår opdagede du, at du var tavs i nogle situationer? Hvilke situationer var det, at tavsheden var til stede?
* Hvilken funktion vil du sige, at tavsheden havde/har for dig?
* Hvordan præger ’tavsheden’ dig i dag? Fx i dit privatliv, i skolen, i uddannelse, i dit offentlige liv, i dit arbejdsliv?

## Omverdens forventninger og pres på dig

* Mange med selektiv mutisme har beskrevet, at omverdenens forventninger føltes som et konstant pres. Hvordan oplevede du det? Hvordan påvirker det dig at blive mødt med et konstant pres om at tale?
* Hvordan oplevede du det, at offentlige personer som fx din læge, tandlæge og bibliotekar havde af forventninger til dig?
* Det kan være svært for andre at forstå, at talen stopper i bestemte situationer, når den unge faktisk er i stand til at tale meget. Kan du beskrive, hvordan du oplever det?
* Hvad kan forældre og andre nære gøre for at acceptere tavsheden?
* Hvad betyder det for dig at blive mødt med forståelse og accept af din tavshed?

## Selektiv mutisme for dig

* Hvordan vil du beskrive, hvad Selektiv Mutisme er?
* Nogle har et tydeligt billede af/ide om, hvorfor de er tavse i nogle sammenhænge eller/og sammen med bestemte personer. Hvilke tanker ligger bag din tavshed?
* Har du eksempler på tanker, hvor du tænker at andre ’bedømmer dig negativt’/vurderer dig negativt?
* Nogle oplever, at det kan føles svært og/eller at deres tavshed er forbundet med angst. Hvilke følelser ligger der bag din tavshed, tror du?
* Nogen oplever at deres sanser, f.eks. overfor støj eller lys eller berøring, er særligt følsomme. Er det noget du kan genkende?

## Hjælpsomme strategier for dig

* Har du fået noget hjælp (f.eks. terapi/medicin/støtte-kontakt-person/mentor eller lignende), der har gjort en forskel for dig?
* Kan du beskrive, hvad du gjorde, der hjalp dig med at kommunikere/ tale, da du var yngre?
* Hvilke strategier hjælper dig nu til at tale?
* Har det betydning for dig at mødes med/kende til andre med Selektiv Mutisme? Hvilken? Hvilke fora kan man mødes i?

## Ønsker om ændringer

* Hvis du i dag kunne ønske, at noget havde været anderledes i din opvækst med ’tavshed’, hvad kunne du så have ønsket dig? Er der ting, du kunne have ønsket dig var anderledes ift. din familie, din skole, fritiden?
* Nogle fortæller, at det er hjælpsomt at skifte skole, gå i skole i en anden by eller rejse til udlandet for at bryde tavsheden. Har du nogle erfaringer om dette og hvad tænker du om det?

## Dit liv i dag

* Hvordan ser det ud for dig i dag? Er ’tavsheden’ væk i dit liv? I hvor stor grad er du begrænset af ’din tavshed’ i dag og hvor? I hvor stor grad betyder din opvækst med ’tavshed’ ikke noget for dig?
* Har tavsheden påvirket dine uddannelses- og job muligheder?
* Hvad har været vigtige vendepunkter i dit liv?

## Dine råd til mig som fagperson

* Hvis du skulle give mig nogle råd om, hvad jeg skal være opmærksom på som fagperson i mødet med børn og unge, der er ’tavse’, hvilke råd vil du så give?